කළුතර දිස්ත්‍රික්කයේ ප්‍රාදේශීය ලේකම් කොට්ඨාස දහ හතර සඳහා පාර්ලිමේන්තු මන්ත්‍රීවරුන්ගේ 2012 වර්ෂයේ විමධ්‍යගත අය වැය යටතේ රුපියල් හය කෝටි හතළිස් අට ලක්ෂ දෙදහස් හයසිය අනූ තුනක (64802693.00) මුදල් ප්‍රතිපාදන තුළින් ව්‍යාපෘති 444 ක වැඩ අවසන් කර ඇතැයි කළුතර දිස්ත්‍රික් ලේකම් යූ.ඩී.සි.ජයලාල් මහතා පැවසීය.කළුතර ප්‍රාදේශීය ලේකම් කාර්යාලයට රුපියල් හැට අට ලක්ෂ හැට හත් දහස් හයසීයක්ද, පානදුර ප්‍රාදේශීය ලේකම් කාර්යාලයට රුපියල් අනූ එක් ලක්ෂ අසූ තුන් දහස් නවසිය හැටක්ද, බණ්ඩාරගම ප්‍රාදේශීය ලේකම් කාර්යාලයට රුපියල් හැත්තෑ තුන් ලක්ෂ පනස් හත්දහස් හාරසිය පනහක් ද හොරණ ප්‍රාදේශීය ලේකම් කාර්යාලයට රුපියල් හතළිස් තුන් ලක්ෂ හතළිස් පන්දහස් හයසියක්ද ඉංගිරිය ප්‍රාදේශීය ලේකම් කාර්යාලයට රුපියල් විසි අට ලක්ෂ අනූ තුන් දහස් නවසිය අනූපහක්ද, බුලත්සිංහල ප්‍රාදේශීය ලේකම් කාර්යලායට රුපියල් පනස් දෙලක්ෂ දහ දහස් අටසිය හතළිහක්ද, මදුරාවල ප්‍රාදේශීය ලේකම් කාර්යාලයට රුපියල් දහ හතර ලක්ෂ හයසිය අසූවක්ද, මිල්ලනිය ප්‍රාදේශීය ලේකම් කාර්යාලයට රුපියල් හතළිස් හය ලක්ෂ හැත්ත පන්දහස් හාරසියයක්ද, බේරුවල ප්‍රාදේශීය ලේකම් කාර්යාලයට රුපියල් අසූහය ලක්ෂ පනස් නවදහස් එකසිය අනූවක්ද, දොඩන්ගොඩ ප්‍රාදේශීය ලේකම් කාර්යාලයට රුපියල් තිස් අට ලක්ෂ අනූ දහස් හයසිය හැත්තෑවක්ද, මතුගම ප්‍රාදේශීය ලේකම් කාර්යාලයට රුපියල් හතළිස් නව ලක්ෂ තිස් දෙදහස් හාරසිය පනහක්ද, අගලවත්ත ප්‍රාදේශීය ලේකම් කාර්යාලයට පහළොස් ලක්ෂ හැත්ත හයදහස් දෙසීය පනහක්ද, පාලින්ද නුවර ප්‍රාදේශීය ලේකම් කාර්යාලයට රුපියල් විසිතුන් ලක්ෂ පනස් තුන්දහස් හයසිය අටක්ද, වලල්ලාවිට ප්‍රාදේශීය ලේකම් කාර්යාලයට රුපියල් දහ හතර ලක්ෂ පනස් පන්දහසක්ද වශයෙන් මුදල් වෙන්කොට ඇත.ජ්‍යෙෂ්ඨ ඇමැති රත්නසිරි වික්‍රමනායක ,පාඨලි චම්පික රණවක, දිනේෂ් ගුණවර්ධන, කුමාර වෙල්ගම, රෝහිත අබේගුණවර්ධන, නිර්මල කොතලාවල, රාජිත සේනාරත්න, මහින්ද සමරසිංහ, විදුර වික්‍රමනායක, රෙජිනෝල් කුරේ,ජානක බණ්ඩාර, පාලිත තෙවරප්පෙරුම අජිත් පී.පෙරේරා මහත්වරු මෙම මුදල් ප්‍රතිපාදන වෙන්කොට තිබේ..